### **Kredsårsmøde d. 1. marts 2017**

Sted: Ejbyhallen  
Deltagere: 152 stemmeberettigede + gæster.

**Dagsorden**

1. Valg af stemmetællere.
2. Valg af dirigent.
3. Beretning om kredsens virksomhed.
4. Orientering om kredsens økonomiske forbrug.
5. Valg af hovedbestyrelsesmedlem jf.§26, stk. 2.
6. Valg af kredsformand jf.§ 22 stk. 2.
7. Valg af suppleant til hovedbestyrelsen jf.§ 26 stk. 2.
8. Valg af aktivitetskoordinatorer jf.§ 18 stk. 5.
9. Valg af repræsentantskabsmedlemmer jf.§ 23 stk. 2, nr. 4.
10. Indkomne forslag.
11. Orientering fra HB og administrationen.
12. Eventuelt.

Georg G. Jensen indleder årsmødet, med at byde forsamlingen velkommen.

Ad1. Som stemmetællere vælges: Kenneth Elkrog, Mikkel Warming og Per Brunsgaard.

Ad2. Som dirigent vælges Jacob B. Sørensen (DJ`s eksterne advokat).

Ad3. Georg indleder med: ”Min beretning vil være kort”. Der er p.t.106 foreninger i kredsen, og der har været en lille medlemsnedgang. OCC var en succes, dog med plads til forbedringer. Valdemar Slot i pinsen var også, trods vejret, en succes, som bliver gentaget i år.  
Inden længe foreligger forvaltningsplanerne for dåvildtet.  
Jagtens Hus står færdigt og indviet, og inden for budgettet.  
Der er afholdt 9 årsmøder i kredsen, og der har fra nogens side været kritik af, og samarbejdsproblemer med, kredsbestyrelsen. Dette kan imødeses, da formand, næstformand og kasserer udskiftes. Derudover stopper web- og kursuskoordinatoren, samtidig er skydekoordinator og jagthornskoordinator forholdsmæssig ny indsatte.  
Georg kom også ind på problematikken angående Kaj Reflunds afgang, og den dertil hørende mailkommunikation.  
P.T. er der 2 jægerråd som har valgt at stå udenfor kredssamarbejdet, dette vil vi meget have ændret. Kredsen er interesseret i et stormøde for ALLE jægerråd, hvis vi kan få mandat til dette?  
Jagtsti afholdes i år af kreds 5, og afvikles i Elmelund. D. 28/3 afholdes et tillidsmandskursus i Ejbyhallen, og d.10/5 er der panelmøde på Centrowice om råvildtet.   
Den afgående formand sluttede sin beretning med at takke for samarbejdet med DJ`s administration, kredsbestyrelsen m. m.

Claus Lind Christensen: ”Demokratiet i DJ? Selvfølgelig vil vi hjælpe, så vi kan samarbejde. Uanset hvilke beslutninger der tages her i aften”.  
Claus Harboe, Nordfyns Jagtforening: ”Mange gode mænd har forladt kredsen de sidste 2 år. Det er ikke i orden. På mødet, som afholdtes d. 13. enedes de fremmødte om ,at vi skal viske tavlen helt ren nu. Så kommer vi godt nok til at stå uden bestyrelse i 2-3 måneder, men det går nok; forbundet hjælper os”.  
Jørgen W. Knudsen:” I jagthornsregi har vi altid haft tillidsproblemer i forhold til Kaj Refslund, og hvis han ikke havde trukket sig, havde vi i dag stillet ham et mistillidsvotum. Det blev så ikke nødvendigt, men jeg vil gerne opfordre forsamlingen til at beholde den siddende bestyrelse”.  
Kenneth Elkrog:” Jeg, og mange andre af de tilstedeværende, har ikke haft kendskab til det afholdte møde d. 13., som Claus Harboe referer til. Åbenbart kun for særligt inviterede?”  
Flemming Sørensen:” Vi skal samarbejde, kom nu videre. Lad nu den nye kredsformand få en chance for at samle kredsen”.  
Niels Chr. Johansen:” Vores samarbejde p.t. er upåklageligt, og vi bakker op om Georg”.  
Peter Storm: Jeg har deltaget i 2 møder, og jeg synes at stemningen har været noget trykket. Jeg bryder mig heller ikke om måden Kaj gik på”.  
Kaj Rasmussen:” Nu er der blevet snakket så meget om den mail. Må vi ger se den?” (Vises på projektoren).  
Leif Klimek:” Det startede før Kaj. Peter Storm blev sat fra posten af hovedkontoret, og det er ikke i orden”.  
Georg:” Peters sprogbrug var ikke tilfredsstillende. Vi havde møde med Niels Søndergaard desangående. Kort efter svines en medarbejder i administrationen til af Peter. Da Peter konfronteres med dette, er svaret:” Så kan jeg da bare gå af”.  
Hans Chr. Nielsen:” Jeg trak mig på grund af kredsbestyrelsen. Alt hvad jeg/vi kom med, blev ikke anerkendt. Forvaltningen af dåvildt var sådan set på plads, men kredsen vendte fingeren nedad!”.  
Erik Andreassen:” Det var Dansk Skovforening, som vendte fingeren nedad, ikke kredsen!”.

Ad4. Kredsens kasserer lavede en hurtig gennemgang af det fremlagte regnskab, som godkendes.

Ad5. Da Georg er eneste kandidat er han automatisk valgt. En i forsamlingen kræver at der stemmes om, hvorvidt der er tillid til Georg. Resultatet blev: 3 stemmesedler blev ikke afleveret, 2 blanke, 61 imod Georg, 86 for Georg.  
Georg:” Tusind tak for tilliden. Min klare opfordring er, at vi skal holde et møde, så vi kan få enderne til at nå sammen”.

Ad6. Michael Bregneholm Søgaard introducerede kort sig selv for forsamlingen, og blev derefter valgt som kredsformand.

Ad7. Michael Søgaard valgt.

Ad8. Georg:” Kreds 5 plejer at vælge koordinatorer selv, efter indstilling. Hvis der ikke er nogen indvendinger imod dette, fortsætter denne praksis”. Ingen indvendinger.

Ad9. Oplæsning af de indstillede. Ingen ændringer.

Ad10. Ingen indkomne forslag.

Ad11. Claus Lind:” Tak for debatten. Den var alvorlig, men nødvendig, og ikke særlig sjov. Lad os nu alle række hånden ud til forlig”.  
I anledning af DJ´s 25 års jubilæum, foretog Claus en lille historisk gennemgang af jagten og jagtforeningerne. Strategiplan 2012-2017 nærmer sig sit udløb, og en ny skal godkendes af repræsentantskabet. Jagttidsrevisionen nærmer sig også sin afslutning, med forventet ikrafttrædelse medio 2018.  
Claus sluttede sin orientering med ordene:” Det er ok at være uenig”.

Michael Stevns:” Tillykke til Georg og Michael med valget”.

Derefter fik vi en orientering om økonomien i forbundet, Jagtens Hus er færdig, og budgettet er overholdt. En stor omlægning af vores medlemssystem, samt en intern medarbejdertilfredshedsundersøgelse, som er analyseret. Vi skal være bedre til at tale ordentlig til hinanden!

Ad12. Torben Jensen reklamerer for et kommende kursus ”transport af farligt gods”.   
Det blev nævnt, at der manglede et punkt på dagsordenen ”spørgsmål til koordinatorer”.  
Georg fortæller, at den nye kredskasserer er Tommy Mikkelsen fra Ejby-Harndrup Jagtforening.  
Herefter takker Georg for deltagelsen, og mødet slutter kl. 21.20

Referent: Fini Kjærsgaard.